钦定古今图书集成/理学汇编/学行典/第271卷 > 华宗煜
## 钦定古今图书集成/理学汇编/学行典/第271卷 > 华宗煜

按《无锡县志》：华宗煜，字公恺，父幼武，以孝称，家故梅
里，尝构轩曰“栖碧。”或疑其地无山，曰：“古之隐居者不
必皆山也。栖于山者常不知山之可乐。知山之可乐，
虽与山远，而烟云晦明之异状，固在吾户牖之间也。”
宗煜有学行，少奉其亲，避居苏松间。世平，始归其居，
耕田读书，辑冠婚丧祭之礼可通行于士庶者，名曰
《虑得集》。洪武中，累征孝廉、通经儒士，皆不应。